OzLabs/hebrew-wiki-articles huggingface dataset:
שחר מילפלדר

שחר מילפלדר (נולדה ב־1997) היא חותרת פאראלימפית ישראלית.

בגיל 15 חלתה מילפלדר בסרטן עצמות ולאחר סדרה של טיפולים וניתוחים נאלצה לעבור הסרה של אגן שמאל. היא התנדבה לשירות צבאי ושירתה חמש שנים בתפקיד מדריכה וקצינה בחיל האוויר.

בילדותה הייתה מילפלדר שחקנית כדורסל בליגה הלאומית.

מילפלדר מתאמנת במרכז דניאל עמיחי ללימודי חתירה וימאות עם הספורטאי סאלח שאהין בחתירה זוגית. באליפות העולם 2023 הגיעו למקום הראשון ובאליפות אירופה 2023 הגיעו למקום השישי. באליפות העולם 2024 שנערכה בסרביה הגיעו למקום הרביעי בסירה זוגית מעורבת בזמן של 8:15.85 דקות.

במאי 2024 הבטיחו מילפלדר ושאהין את השתתפותם בתחרות חתירה זוגית ב, שם זכו במדליית ארד לאחר שסיימו במקום השלישי בזמן של 8:31.85 דקות.<ref></ref>

== הערות שוליים ==

קטגוריה:חותרות ישראליות
קטגוריה:חותרים נכים ישראלים
קטגוריה:מדליסטיות פאראלימפיות ישראליות
קטגוריה:זוכי מדליית ארד פאראלימפית מישראל
קטגוריה:ספורטאים ישראלים במשחקים הפאראלימפיים פריז (2024)
קטגוריה:חותרים במשחקים הפאראלימפיים פריז (2024)
קטגוריה:ישראלים שנולדו ב-1997
קטגוריה:ישראליות שנולדו ב-1997
אלישע אלכסנדר

אלישע אלכסנדר (נולד ב-15 במאי 1975) הוא אקטיביסט בקהילה הטרנסג'נדרית בישראל, בעבר מייסד ומנכ"ל ארגון מעברים.

== ביוגרפיה ==
אלכסנדר נולד ב-1975 וגדל ברחובות להורים ילידי ארצות הברית.<ref></ref> למד בתיכון ע"ש קציר בעיר ואת שירותו הצבאי עשה ביחידת שיפע"ת של חיל החינוך. בעל תואר ראשון במדעי המחשב מהאוניברסיטה העברית.

== פעילות חברתית ==
=== דראג קינג ===
אלכסנדר החל להופיע בדמותו של הדראג קינג "שוקי הרזה"<ref></ref> לאחר הופעת הדראג קינג הראשונה שראה בחייו במצעד הגאווה בירושלים ב-2004.<ref name=":0"></ref>

קטעים מהופעותיו כשוקי שולבו בסרטים התיעודיים "ירושלים גאה להציג" ששודר בשידורי קשת ו"געוואלד" של הבמאית נטעלי בראון.<ref></ref>

בשנת 2006 זכה בתחרות "מלך הדראג הלבנטיני" שהתקיימה בירושלים, ובשנת 2009 היה אחד ממארגני התחרות, כשזו התקיימה בתל אביב.<ref></ref>

=== בארגוני הקהילה הטרנסית ===
ב-2009 נבחר אלכסנדר להיות הרכז הראשון של תחום הטרנס במרכז הגאה בגן מאיר. במסגרת פעילותו יזם את מפגשי "טרנס במרכז" לבני ובנות נוער על הקשת הטרנסג'נדרית<ref></ref> וקורסי הגנה עצמית לקהילה הטרנסית,<ref></ref> והשתתף בדיונים במשרד הבריאות ועם השרה יעל גרמן במטרה להביא לשינוי בנהלים לביצוע ניתוחים להתאמה מגדרית.<ref></ref>

ב-2010 היה שותף בהקמת פרויקט גילה להעצמה טרנסית.

ב-2011 היה מיוזמי "מצעד הגאווה הרדיקלי" שצעד במקביל למצעד הגאווה בתל אביב, במחאה על הקמפיין של עיריית תל אביב לקראת המצעד.<ref></ref>

ב-2014 יזם אלכסנדר את הקמת ארגון "מעברים" המעניק סיוע פרטני לחברי וחברות הקהילה הטרנסג'נדרית. הוא עמד בראש הארגון במשך 9 השנים הראשונות לקיומו, ובמסגרת תפקידיו הופיע רבות בפני ועדות הכנסת ובתקשורת במטרה לקדם סוגיות הקשורות לקהילה הטרנסג'נדרית. בין היתר היה בין עורכיו של נוהל האגף לבריאות הנפש במשרד הבריאות העוסק בהנגשה תרבותית של שירותי בריאות נפש לאנשים על הקשת הטרנסית,<ref></ref> והיה שותף לניסוח נייר העמדה של המשרד בנושא מניעת אובדנות בקהילה הטרנסית.<ref></ref> לאחר שפרש מניהול "מעברים" ב-2022 הצטרף אלכסנדר לוועדת הביקורת של הארגון,<ref></ref> ומעביר הרצאות וסדנאות בנושא הקהילה הטרנסג'נדרית.<ref></ref>

== פרסים ותארים ==
* ב-2011 נבחר אלכסנדר, לצד אלונה שטרן ולילך בן-דוד, לרשימת "היכל הקהילה - 50 המשפיעים של 2011" של אתר "מאקו גאווה"
* ב-2016 נכלל אלכסנדר ברשימת "40 הלהט"בים המשפיעים בישראל" של אתר "מאקו גאווה".<ref></ref>
* ב-2018 הוענק לאלכסנדר אות הוקרה מטעם המרכז הגאה בתל אביב במסגרת חגיגות העשור לפעילותו של המרכז.<ref></ref>

== חיים אישיים ==
אלכסנדר יצא מהארון תחילה כביסקסואלית ולאחר מכן כלסבית. ביום הולדתו ה-30 יצא מהארון כטרנסג'נדר ובהמשך החל לעבור טיפול הורמונלי ושינה את שמו ל"אלישע", ומזדהה כטרנס והומו.<ref name=":0" />

הוא מתגורר בגבעתיים, מתרגל יוגה, ומומחה בהכנת קוקטיילים.<ref></ref>

== קישורים חיצוניים ==

* 

* 

== הערות שוליים ==

קטגוריה:להט"בים ישראלים
קטגוריה:טרנסג'נדרים ישראלים
קטגוריה:מנכ"לי עמותות
קטגוריה:בוגרי תיכון קציר (רחובות)
קטגוריה:בוגרי האוניברסיטה העברית בירושלים
קטגוריה:ישראלים שנולדו ב-1975
קלמן אליעזר פרנקל

הרב קלמן אליעזר פרנקל היה עסקן ציבורי מפעילי המזרחי והפועל המזרחי, פובליציסט מחבר ספרים ומו"ל.

==תולדותיו==
נולד בשדליץ שבפולין בט"ו אלול, ה'תרנ"ה לאביו אברהם אבא (צאצא של רבי אבא חריף מקאליש, נכדם של המגן אברהם והמאור ושמש, והיה גם צאצא לרבי יחיאל מיכל מנמירוב), ולאימו נחמה (ביתו של רבי ישראל סיני זיידנצייג). למד בתלמוד תורה ובישיבה ובשנת ה'תרע"ח נשא את אשתו ברכה אסתר ליכנטשטיין.

היה חבר הוועד הארצי של המזרחי בפולין, ייסד את תנועת צעירי המזרחי וניהל את מרכז המפלגה בין השנים ה'תר"פ-ה'תרפ"ד וסגן יו"ר ועד הקהילה בראדזין.

בחורף ה'תרפ"ד עלה לארץ וניהל מהארץ את מחלקת העלייה והעבודה במרכז בירושלים. אחר כך עבר לתנועת הפועל המזרחי ובהמשך שימש כחבר המועצה הדתית של תל אביב-יפו.

בארץ היה מתלמידיו הקרובים של הראי"ה קוק והיה המעלה על הכתב את דרשות הרב הנאמרות בשבת בשעת רעוא דרעוין, אותם לאחר מכן ערך והדפיס בספר שמועות ראי"ה. במסגרת פעולתו בכתיבה תורנית ופובלציסיטית היה עורכו של כתב העת "הכרם".

==צאצאיו==
* בנו, מנחם.
* בתו, נחמה - חתנו משה דוד ישקונר.
* בתו, דינה - חתנו יהושע משה ונגוש.

==חיבוריו==
* המזרחי - מהותו וחוקתו ה'תרפ"ו
* אל הקונגרס ה'תרפ"ז
* אנציקלופדיה לבר מצווה
* שמועות ראי"ה מאמריו של הראי"ה קוק, ה'תרצ"ט
* עולת החודש
* באהלי צדיקים
* ספרא חדתא
* לחגים וזמנים
* הכרם (כתב עת)

תשובות הלכתיות ממנו נדפסו בספר "שם עולם" ומאמרים שכתב נדפסו במאספים: שערי תורה, אהל יצחק, תל תלפיות, המאסף (שי"ל בירושלים), הפוסק (שי"ל בתל אביב), ובעיתונים דאר היום, התור, הצופה, היסוד הבוקר ונתיבה.

==קישורים חיצוניים==
* רשימת חיבוריו של [https://www.nli.org.il/he/a-topic/987007311431105171 קלמן אליעזר פרנקל] באתר הספרייה הלאומית
* , 
* 
* 
* 

==הערות שוליים==

קטגוריה:פעילי תנועת המזרחי
קטגוריה:פעילי הפועל המזרחי
קטגוריה:מחברי ספרות תורנית
קטגוריה:עורכי כתבי עת תורניים
קטגוריה:פובליציסטים ישראלים
קטגוריה:תלמידי הראי"ה קוק
ג'ורג' דיבה

ג'ורג' דיבה (נולד ב-1 ביולי 1998) הוא כדורגלן ישראלי-מרוני המשחק בעמדת הבלם בהפועל באר שבע.

==קריירה==
דיבה נולד במרג' עיון להורים שהיו חברים בצבא דרום לבנון וכאשר היה בן שנתיים ברח עם משפחתו לישראל בעקבות הנסיגה מרצועת הביטחון והשתקעו בנהריה.

דיבה התחיל לשחק כדורגל בקבוצת הילדים של הפועל מטה אשר ובגיל 18 הצטרף לקבוצת הנוער של מכבי צור שלום. בעונתו הראשונה בקבוצת הנוער השתלב לקבוצה הבוגרת וב-14 באוקטובר 2016 ערך את הופעת הבכורה שלו בקבוצה הבוגרת בהפסד 4-2 להפועל אכסאל. בעונה זו רשם 18 הופעות בקבוצה הבוגרת. ב-28 בספטמבר 2018 הבקיע את שער הבכורה שלו בקריירה בהפסד 2-1 להפועל כפר כנא.

בקיץ חתם בהפועל עכו מהליגה הלאומית במדיה שיחק שנתיים.

בקיץ חתם בהפועל תל אביב מליגת העל. ב-18 באוקטובר 2021 ערך את הופעת הבכורה שלו בקבוצה בניצחון 0-1 נגד בית"ר ירושלים. עד ינואר של אותה עונה רשם רק 4 הופעות וב-25 בינואר 2022 חתם במ.ס. אשדוד גם בה מיעט לשחק.

ב-19 בספטמבר 2022 חזר להפועל עכו במדיה שיחק עונה אחת.

ב-20 ביוני 2023 חזר לליגת העל כאשר חתם בהפועל חיפה.

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:נהריה: כדורגלנים
קטגוריה:כדורגלני הפועל עכו
קטגוריה:כדורגלני הפועל תל אביב
קטגוריה:כדורגלני מועדון ספורט אשדוד
קטגוריה:כדורגלני הפועל חיפה
קטגוריה:ישראלים ילידי לבנון
קטגוריה:מרונים ישראלים
קטגוריה:ישראלים שנולדו ב-1998
אנתוני לימבומבה

אנתוני לימבומבה אקנגו (בצרפתית: Anthony Limbombe Ekango; נולד ב-15 ביולי 1994 במכלן שבבלגיה) הוא כדורגלן בלגי המשחק בעמדת קשר הכנף בקבוצת ספורטקרינג בוורן מליגת המשנה הבלגית ובנבחרת בלגיה.

== קריירת מועדונים ==
לימבומבה גדל במחלקות הנוער של מכלן וראסינג גנק.

ב-6 בספטמבר 2023 חתם על חוזה לשנתיים בספורטקרינג בוורן מליגת המשנה הבלגית.<ref></ref>

== קריירה בינלאומית ==
ב-27 במרץ 2018 ערך לימבומבה את הופעת הבכורה שלו בנבחרת בלגיה, בניצחון 4–0 על נבחרת ערב הסעודית במשחק ידידות בו נכנס כמחליף במחצית.

== תארים ==
;ראסינג גנק
* אליפות בלגיה (1): 2010/2011
* הגביע הבלגי (1): 2012/2013
* הסופר קאפ הבלגי (1): 2011/2012

;קלאב ברוז'
* אליפות בלגיה (1): 2017/2018
* הסופר קאפ הבלגי (1): 2016/2017

== קישורים חיצוניים ==

== הערות שוליים ==

קטגוריה:כדורגלנים בלגים
קטגוריה:קשרי כדורגל בלגים
קטגוריה:כדורגלני ראסינג גנק
קטגוריה:כדורגלני לירסה
קטגוריה:כדורגלני ניימכן
קטגוריה:כדורגלני קלאב ברוז'
קטגוריה:כדורגלני נאנט
קטגוריה:כדורגלני סטנדרד לייז'
קטגוריה:כדורגלני אלמיירה סיטי
קטגוריה:כדורגלני ספורטקרינג בוורן
קטגוריה:כדורגלני נבחרת בלגיה
קטגוריה:בלגים שנולדו ב-1994
איתי בן חמו

איתי בן חמו (נולד ב-6 בפברואר 2002) הוא כדורגלן ישראלי המשחק בעמדת הבלם בבני סכנין.

==קריירה==
בן חמו התחיל לשחק כדורגל בקבוצת הילדים של הפועל הוד השרון. בגיל 12 הצטרף למכבי פתח תקווה וכעבור שנתיים עבר למכבי תל אביב.

בקיץ הושאל לבית"ר תל אביב בת ים מהליגה הלאומית. ב-26 באוגוסט ערך את הופעת הבכורה שלו בהפסד 3-1 להפועל ראשון לציון. ב-18 באפריל 2022 הבקיע את שער הבכורה שלו בקבוצה בתיקו 2-2 נגד הפועל רעננה. בסיום העונה ירדה בית"ר תל אביב בת ים ובן חמו עזב את המועדון.

בקיץ חתם בהפועל רמת השרון במדיה שיחק כשנה וחצי.

ב-23 בינואר 2024 חתם בבני סכנין מליגת העל. שבוע לאחר מכן ערך את הופעת הבכורה שלו בקבוצה בניצחון 0-1 נגד מכבי נתניה. ב-9 במאי הבקיע את שער הבכורה שלו בקבוצה בניצחון 1-2 נגד הפועל חיפה.

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:הוד השרון: כדורגלנים
קטגוריה:כדורגלני מכבי תל אביב
קטגוריה:כדורגלני בית"ר תל אביב בת ים
קטגוריה:כדורגלני הפועל רמת השרון
קטגוריה:כדורגלני בני סכנין
קטגוריה:ישראלים שנולדו ב-2002
לירן חזן

לירן חזן (נולד ב-10 במאי 2006) הוא כדורגלן ישראלי המשחק בעמדת הקשר במכבי פתח תקווה.

==קריירה==
חזן התחיל את הקריירה שלו בקבוצת הילדים של הפועל פתח תקווה ממנה עבר לזו של עירוני מודיעין ובגיל 15 הצטרף לקבוצת הנוער של מכבי פתח תקווה.

ב-20 באוגוסט 2023 חתם לשלוש שנים בקבוצה הבוגרת. ב-27 בינואר 2014 ערך את הופעת הבכורה שלו בקבוצה הבוגרת במשחק גביע המדינה נגד מכבי יבנה שבתום 90 דקות הלך להארכה. בהארכה חזן הבקיע צמד שהעלה את פתח תקווה לשלב הבא. ב-31 בינואר 2024 ערך את הופעת הבכורה שלו בליגת העל בניצחון 0-1 נגד הפועל חדרה. חזן כבש בעונה זו 3 שערים כולם במסגרת גביע המדינה שסייעו לקבוצתו לזכות בתואר אחרי 72 שנים.

==תארים==
; מכבי פתח תקווה
*גביע המדינה: 2023/2024

==קישורים חיצוניים==

*

==הערות שוליים==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:פתח תקווה: כדורגלנים
קטגוריה:כדורגלני מכבי פתח תקווה
קטגוריה:ישראלים שנולדו ב-2006
ניב יהושע

ניב יהושע (נולד ב-28 בינואר 2005) הוא כדורגלן ישראלי המשחק בעמדת הקשר במכבי פתח תקווה.

==קריירה==
יהושע התחיל לשחק כדורגל בקבוצת הילדים של הפועל מחנה יהודה ממנה עבר לזו של מכבי תל אביב ובגיל 12 עבר למכבי פתח תקווה. ב-3 בינואר 2024 ערך את הופעת הבכורה שלו בקבוצה הבוגרת בהפסד 3-1 להפועל ירושלים. ב-2 באפריל הבקיע בניצחון 2-4 נגד מכבי תל אביב בהארכה במסגרת רבע גמר גביע המדינה. ב-20 באפריל הבקיע צמד בניצחון 2-4 נגד הפועל תל אביב, שהיו גם שערי הבכורה שלו בקריירה. בסיום העונה זכה עם הקבוצה גביע המדינה שסייעו לקבוצתו לזכות בתואר אחרי 72 שנים.

ששון נכלל בסגל הנבחרת האולימפית לקראת אולימפיאדת פריז (2024), אולם לא שותף בשום משחק.

==תארים==
; מכבי פתח תקווה
*גביע המדינה: 2023/2024

==קישורים חיצוניים==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:קריית אונו: כדורגלנים
קטגוריה:כדורגלני מכבי פתח תקווה
קטגוריה:כדורגלנים ישראלים באולימפיאדת פריז (2024)
קטגוריה:ישראלים שנולדו ב-2005
משה יוסף עדס

רבי יוסף משה עדס (30 בספטמבר 1923, חול המועד סוכות כ' בתשרי ה'תרפ"ד ー 16 באוקטובר 1992, חול המועד סוכות י"ט בתשרי ה'תשנ"ג) היה ראש ישיבה ומקובל בירושלים,  וראש ישיבת פורת יוסף, וחזן קבוע ובעל תוקע בימים הנוראים בבית הכנסת שאול צדקה בשכונת בית ישראל.

==ביוגרפיה==
נולד להרב יעקב עדס ולחיה אסתר, בתו של הרב עזרא הררי רפול. למד בישיבת פורת יוסף ב. את עיקר תורתו למד מאביו וכן מרבו המורה הרב עזרא עטיה שלמד איתו חברותא בעודו בחור.
נודע בהנהגות קדושה מיוחדות מאוד ונהג לא לקנות שום מאכלים מבחוץ אלא הכל אשתו הייתה מכינה ואופה את הלחם בבית מחשש תולעים ועוד הנהגות חסידות רבות, שימש שנים רבות כבעל תוקע וחזן בבית הכנסת שאול צדקה במניין נץ החמה הקבוע בראש השנה וביום הכיפורים שייסד עמיתו ראש ישיבת פורת יוסף הרב יהודה צדקה והיה שופך צקון לחשו בקול ערב ומרטיט כל לב, רבים מן החיים כיום זוכרים ומלאי עורגה לתפילותיו ונעימותיו הנדירות. נהג בראש השנה להוסיף בקדיש; שערי פריה ורבייה ובתורה בהטעימו שעיקר הפריה ורבייה היא לחדש בתורה, היה מתפלל יום יום בנץ החמה בכותל המערבי ואחר התפילה אוסף כסף עבור העניים לצדקה, שהיו תמיד עיניהם נשואות אליו.
בשנת תשי"ב (1952) החל ללמד בישיבת 'פורת יוסף', והיה מכתת רגליו לאסוף צדקה לחלקה בין תלמידי חכמים. בשנת תשכ"ז (1967), זמן קצר לאחר מלחמת ששת הימים, החל ללמד בקביעות שיעור 'אעירה שחר', סמוך לכותל המערבי. אחר תפילת וותיקין היה ממשיך ללמוד בישיבה. בערב היה מלמד בעלי בתים בבית הכנסת 'שאול צדקה' בשכונת 'בית ישראל'. בערבי שבת, היה מלמד בביתו משניות, וביום השבת היה מלמד בבתי הכנסת 'סילווירה', ו'מטלון'. בשנת תשל"ב (1972) ייסד את ישיבת 'יום השישי' ותמך כלכלית בלומדים בה. היה מראשי ישיבת המקובלים 'אמת ושלום', ערך פדיון נפש, ועסק ובמצוות טהרת הנפטרים וקבורתם.
היה אומר בשם הרב אברהם עזריאל מחכמי ירושלים שסגולה לאריכות ימים היא לקנות חלקת קבר עוד בחיים וכן נהג.
היה תמיד אוהב לחדש בתורה בעיקר ללמוד בתורת המהר"מ שיף והיה לומד במהירות עצומה במהר"ם שיף כאמירת אשרי יושבי מרוב מהירות וחריפות שכלו וכן היה דבוק בלימוד מהרש"א. כמו כן כשהיו באים לנשק את ידו במהירות רבה היה משמיט אותה ומעולם לא הצליח אדם לנשק את ידו, וזה מרוב ענוותנותו.

נפטר בי"ט תשרי, חול המועד סוכות תשנ"ג. בנו רבי יעקב הקים לזכרו את כולל מעלות יוסף.
אחיו הרב יהודה עדס ראש ישיבת קול יעקב הספידו בפטירתו ליד ישיבת פורת יוסף בהושענא רבא באומרו עליו, שהוא היה יוסף הצדיק של הדור "יוסף צדיקא".

==חיים אישיים ומשפחה==
נשא לאשה את רחל (לבית אבוטבול), נכדתו של המקובל רבי יום טוב ידיד הלוי.
בניו; הרב אהרן עדס, והרב יעקב עדס.

לבש בשבתות בגדי לבן כמנהג המקובלים. אסר את הההשתתפות בבחירות כעמדת העדה החרדית הספרדית<ref>, עמ' 40</ref>.

==לקריאה נוספת==
* , עמ' 276.

==קישורים חיצוניים==
*[https://www.hyomi.org.il/mobile/page.asp?id=1173 הרב יוסף משה עדס החכם היומי]

==הערות שוליים==

קטגוריה:ראשי ישיבת פורת יוסף
קטגוריה:מקובלים ישראלים
קטגוריה:ראשי ישיבה ספרדיים
קטגוריה:רבנים ספרדיים ישראלים
יוסף משה
קטגוריה:יהודים הקבורים בהר המנוחות
קטגוריה:רבני ישיבת פורת יוסף
טרנקוויליטי

מראה המודול
פנים המודול
טרנקוויליטי (באנגלית: Tranquility, "שלווה"; ידועה גם בשם נוד 3, באנגלית: Node 3) הוא מודול של תחנת החלל הבין-לאומית. המודול שוגר בהצלחה אל תחנת החלל במשימה STS-130 ב-8 בפברואר 2010 על ידי מעבורת החלל אנדוור. הוא מחובר למודול "יוניטי". חברי משלחת מס' 22 לתחנת החלל הבין-לאומית ששהו בתחנת החלל פעלו לשילובו במערכות תחנת החלל.

ביחד עם המודול שוגר מודול נוסף "קופולה".

בעת חיבור "טרנקוויליטי" לתחנת החלל עלה נפח המחיה של התחנה מ-420 מטרים מעוקבים ל-490 מ"ק, גידול של כעשרים אחוזים בנפח המחיה.

== מקור השם ==
השם המקורי של היחידה היה "נוד 2". באפריל 2009 הסתיימה התחרות פתוחה לקביעת השם. סוניטה ויליאמס הודיעה ששם הנבחר הוא "טרנקוויליטי" לכבור 40 שנים לנחיתה של "אפולו 11" בים השלווה.

== מפרט ==
המודול נבנה על ידי Thales Alenia Space במפעל שלה בטורינו. הוא היה חלק של הסכם בין נאס"א לבין סוכנות החלל האירופית בהקשר לבניית וניצול של תחנת החלל.

מודול נבנה מאלומיניום ומהווה גליל באורך של כ-6.7 מ' וקוטר 4.48 מ'. משקל המודול הוא 19,000 ק"ג.

מודול כולל מספר תאי עגינה, בתוכו הותקנו מערכות תומכות חיים, מדפי ציוד וציוד נוסף.

==שימוש בתאי עגינה==
* Port (שמאלי)
2010–2017 - יחידת מעבר PMA-3

2017 - יחידה Nanoracks Bishop Airlock לשחרור לווייני קיובסאט לחלל
* Starboard (ימני)
2010 - מודול "יוניטי"
* Forward (קדמי)
2015 - מודול לוגיסטי רב תכליתי Leonardo
* Aft (אחורי)
2016 - מודול "Bigelow Expandable Activity Module"
* Nadir
2010 - מודול "קופולה"
* Zenith
פנוי

==קישורים חיצוניים==

* [http://wsn.spaceflight.esa.int/docs/Factsheets/6%20Node%203%20HR%20web.pdf על הרמוני באתר סוכנות החלל האירופית]
* [https://web.archive.org/web/20120305211335/http://www.thalesaleniaspace-issmodules.com/node3 תיאור באתר היצרן]
* [https://sentinelmission.org/space-exploration-glossary/tranquility-module-iss/ תיאור המודול]

קטגוריה:ערכים שבהם תבנית בריטניקה אינה מתאימה
קטגוריה:רכיבי תחנת החלל הבין-לאומית
קופולה (מודול)

מראה המודול מבחוץ
טרייסי קולדוול-דייסון משקיפה על כדור הארץ דרך מודול הקופולה ב-ISS , 2010]]
קופולה (באנגלית: Cupola, "כיפה") - מודול תוצרת ה-ESA של תחנת החלל הבין-לאומית. המודול שוגר בהצלחה אל תחנת החלל במשימה STS-130 ב-8 בפברואר 2010 על ידי מעבורת החלל אנדוור. הוא מחובר למודול "טרנקוויליטי" והם שוגרו לחלל ביחד.

== אטימולוגיה ==
מקור השם הוא במילה איטלקית dome שמתארת כיפה (מבנה) בצורה זו.

בגלל צורתו המודול דומה לחלון תא פיקוד של חללית "מילניום פלקון".

== מפרט ==
במקור המודול נכלל בחוזה בניית חלקי תחנת החלל הבין-לאומית של בואינג. לאחר תחילת התכנון על הפרויקט הכולל, המשך הבניית המודול הוקפאה. חלקים שכבר נבנו (בעיקר חלונות) הועברו לאחסון. בהמשך הפרויקט עבר לסוכנות החלל האירופית.

המודול נבנה על ידי Thales Alenia Space במפעל שלה בטורינו. הוא היה חלק של הסכם בין נאס"א לבין סוכנות החלל האירופית בהקשר לבניית וניצול של תחנת החלל. בניית המודול הסתיימה בשנת 2003. שיגורו נדחה מספר פעמיים. בעקבות הדחיות השתנה צורת העברת המודול לתחנת החלל ומיקום התקנתו.

מודול נבנה מפלדה וכולל מספר חלונות. גובהו של הכיפה מגיע ל-1.5 מ' וקוטרו ל-2.95 מ'. בתוך המודול הותקנו עמדות עבודה לשליטה על זרוע רובוטי קנדארם2.

הפרויקט המקורי כלל זוג יחידות זהות. בניית המודול השני בוטלה.

==שימוש במודול==
במהלך השיגור מודול היה מחובר לתא עגינה קדמי של מודול "טרנקוויליטי". במהלך ההתקנה בתחנת החלל הוא הועבר לתא עגינה אחורי.

המודול מנוצל לתצפיות על כדור הארץ, הסביבה ופעולות עם קנדארם2.

לפני הפעלת המודול למטרה זו נוצל חלון קטן במודול "דסטיני" וחלון במודול "זבזדה".

==קישורים חיצוניים==

* [https://www.esa.int/Science_Exploration/Human_and_Robotic_Exploration/International_Space_Station/Cupola על קופולה באתר סוכנות החלל האירופית]
* [https://web.archive.org/web/20100726075315/http://www.thalesaleniaspace-issmodules.com/cupola תיאור באתר היצרן]
* [https://web.archive.org/web/20100112204951/http://www.nasa.gov/missions/shuttle/f_cupola.html תיאור המודול באתר נאס"א]

קטגוריה:רכיבי תחנת החלל הבין-לאומית
תסמונת קרנס-סייר

תסמונת קרנס-סייר (גם: תסמונת אוקולוקרניוסומטית, באנגלית: Kearns–Sayre syndrome (KSS)) היא המתאפיינת בפעילות פתולוגית של שרירי העפעפיים ומובילה לפטוזיס ו.

== היסטוריה ==
השילוב של (CPEO), מחלת ניוון הרשתית רטיניטיס פיגמנטוזה והפרעות בהולכה לבבית תואר לראשונה בדיווח מקרה של שני מטופלים בשנת 1958 על ידי שני רופאי עיניים, תומאס קרנס (1922–2011) וג'ורג' סייר (1911–1992).<ref></ref> מקרה שני פורסם בשנת 1960 וציין תסמינים דומים אצל ילד בן 13.<ref></ref> פורסמו מקרים קודמים של חולים עם CPEO שמתו לפתע כתוצאה מהפרעת קצב לב. מקרים אחרים ציינו פיגמנטציה חריגה של הרשתית (מאפיין של רטיניטיס פיגמנטוזה), אך אף אחד מהפרסומים הללו לא תיעד את שלוש הפתולוגיות המתרחשות יחד כתסמונת גנטית.<ref name="Kearns65"></ref> קרנס פרסם מקרה מכונן בשנת 1965 המתאר תשעה מקרים לא קשורים עם שילוב זה של שלושת הבעיות הרפואיות.<ref name="Kearns65" />

== תמונה קלינית ==
התסמין הראשון של מחלה זו הוא פטוזיס חד צדדי או קושי בפתיחת העפעפיים, שמתקדם בהדרגה לפטוזיס דו צדדי.

== גנטיקה ==
KSS נגרמת מפגיעה ב-DNA המיטוכונדריאלי (mtDNA) הגורמות למספר תסמינים רפואיים.

mtDNA מועבר אך ורק מהביצית של האם ומורכב מ-37 גנים שנמצאים בכרומוזום המעגלי היחיד באורך של 16,569 זוגות בסיסים. בין אלה, 13 גנים מקודדים לחלבונים של שרשרת הובלת האלקטרונים (בקיצור "ETC"), 22 מקודדים ל-Transfer RNA (tRNA), ושניים מקודדים את תת-היחידות הגדולות והקטנות היוצרות RNA ריבוזומלי (rRNA). 13 החלבונים המעורבים ב-ETC של המיטוכונדריון נחוצים עבור זרחון חמצוני. מוטציות בחלבונים אלו גורמות לפגיעה בייצור האנרגיה על ידי המיטוכונדריה. חוסר אנרגיה תאי זה מתבטא בצורה הכי פשוטה ברקמות המתבססות במידה רבה על חילוף חומרים אירובי.<ref></ref>

== אבחון ==
נוירו-אופטלמולוג מעורב בדרך כלל באבחון וטיפול ב־KSS. אבחנה מבוצעת בהתבסס על ממצאי בדיקה קלינית, בין היתר אופטלמופלגיה שאינה תואמת לסט מסוים של שיתוק עצבי גולגולת (שיתוק העצב השלישי (אוקולומוטורי), שיתוק עצב רביעי, שיתוק עצב שישי). מחקרי הדמיה מבוצעים לעיתים קרובות כדי לשלול פתולוגיות נפוצות יותר במסגרת אבחנה מבדלת.

== טיפול ==
נכון לשנת 2023 אין טיפול ל-KSS. דווח על מספר תגליות מבטיחות שעשויות לתמוך בפיתוח טיפולים חדשים.

== קישורים חיצונים ==
* 

== הערות שוליים ==

קטגוריה:מחלות עיניים
קרנס-סייר
יונינה

יונינה הוא השם של הזוג והצמד המוזיקלי יוני ונינה טוקייר.

== סקירה כללית ==
יוני ונינה טוקייר התחתנו בשנת 2015, וכיום הם הורים לארבעה ילדים ומתגוררים בפרדס חנה. עוד לפני שהשניים הכירו הם התעסקו רבות במוזיקה. לאחר חתונתם, השניים החלו להעלות סרטונים שבועיים לעמוד הפייסבוק שלהם, לרוב בימי חמישי אחר הצהריים, לקראת שבת. שירים שקטים עם נגיעות מקראיות ויהודיות, או יצירות שמתאימות לתקופה ספציפית. בשבוע של פיגוע, למשל, הם ניגנו את "ימים של שקט" של להקת לוֹלה. ביום ירושלים עשו מיקס משעשע בין שירים שעוסקים בעיר בשלל סגנונות - חסידית, לועזית וישראלית. את השירים הם מגישים בהרמוניה קולית, בליווי גיטרה או קלידים.

הפריצה הגדולה שלהם הגיעה כשדמויות וגופים מוכרים שיתפו סרטונים שלהם. הראשונה לעשות זאת הייתה עיריית ירושלים, שיצרה איתם קשר וביקשה אישור לשתף את הסרטון עם שירי העיר בעמוד הפייסבוק העירוני. כעבור שבועיים הצטרף שר החינוך, נפתלי בנט, ושיתף סרטון נוסף שלהם, ולאחר מכן תרמו את חלקם גם עיתונאים.

בשנת 2017 הוציא הצמד את אלבום הבכורה "אמת פשוטה" לאחר שגייס את הכספים למימונו דרך "הדסטארט". באותה שנה הופיעו השניים בפסטיבל "LIVE במוזיאון" בירושלים. בשנת 2019 נבחרו השניים כאחד מ-24 הזוגות היהודים הכי משפיעים של המגזין הפורוורד במהלך מגפת הקורונה קיימו השניים הופעות בזום. השניים מופיעים ברחבי ישראל, ארצות הברית ואירופה, הן בקונצרטים רחבי היקף והן באירועים פרטיים, ובשנת 2021 הופיעו ברחבי ארצות הברית וסיימו במופע בניו ג'רזי ששודר בערוץ JBS האמריקאי. ביוני 2022 הם הוציאו את אלבומם השני "אי שם באמצע", וביום הזיכרון 2023 הופיעו השניים בטקס הממלכתי בגבעת התחמושת וביצעו שם את שירם "דומיה". באותה שנה גם הוציאו השניים את השירים "כי קרוב" ו"מלקטת כוכבים".

== הערות שוליים ==

קטגוריה:הרכבים מוזיקליים
דקוטה הדרומית (SSN-790)

USS דקוטה הדרומית (SSN-790), היא צוללת תקיפה גרעינית של צי ארצות הברית מסדרת וירג'יניה, שנקראת על שם מדינת דקוטה הדרומית. החוזה לבנייתה הוענק ל-Huntington Ingalls Industries בשיתוף עם חטיבת Electric Boat של ג'נרל דיינמיקס בניופורט ניוז, וירג'יניה ב-22 בדצמבר 2008. צוללת זו היא השביעית מבין צוללות בלוק III אשר תכלול חרטום מתוקן, כולל טכנולוגיה מסוימת של הצוללות הגרעיניות מסדרת אוהיו. טקס הנחת השדרית התקיים ב-4 באפריל 2016. נותנת החסות של הצוללת היא דיני דמפסי, אשתו של הגנרל מרטין דמפסי. טקס ההשקה שלה התקיים ב-14 באוקטובר 2017 בגרוטון, קונטיקט.

== קישורים חיצוניים ==

== הערות שוליים ==

קטגוריה:צוללות גרעיניות אמריקאיות
יצחק אקשוטי

חכם יצחק אקשוטי היה מחכמי קושטא.

==תולדות חייו==
חכם יצחק אקשוטי נולד לאימו ולאביו חיים בעיר קושטא בטורקיה.

למד תורה בקושטא אצל חכמי העיר ואצל החכם אליהו עניו. בהמשך הוא נשא לאישה את ביתו של רבו, אך לא נולדו להם ילדים.

בשנת ה'תקצ"ז (1837) החל לשמש רב ודיין בפרבר העיר קושטא, פירי פאשא, שם כיהן במשך 25 שנה. בבית דינו שימשו כדיינים גם החכם יוסף אלפאנדרי וחכם יעקב הלוי.

חכם יצחק אקשוטי נפטר ביום י"ח באייר, ל"ג בעומר, בשנת ה'תרכ"ב (1862).

==תורתו==
ספרו בני ישחק - המכיל שו"ת ודרשות, יצא לאור בשנת ה'תרמ"ד (1884) בידי אחיו חכם שבתי אקשוטי בירושלים<ref>[https://files.kedem-auctions.com/files/Sale96/211_2.jpg דף השער של הספר במהדורה הראשונה] באתר בית המכירות 'קדם'.</ref>.

==קישורים חיצוניים==
* [https://www.hyomi.org.il/view.asp?id=749 חכם יצחק אקשוטי] לקריאה באתר 'החכם היומי'.
* 

==הערות שוליים==

קטגוריה:רבנים טורקים
קטגוריה:מחברי ספרי שו"ת
קטגוריה:דיינים
הפיגוע ליד יצהר (1998)

הפיגוע ליד יצהר היה פיגוע טרור רצחני שהתרחש ב-4 באוגוסט 1998, בו ירו שני מחבלים פלסטינים על רכב סיור שביצע פטרול סביב היישוב יצהר, ורצחו את שני יושבי הרכב, הראל בן נון ושלמה ליבמן.

== הפיגוע ==
בבוקרו של 4 באוגוסט 1998, יצאו הראל בן נון בן ה-20 ושלמה ליבמן בן ה-24, תושבי יצהר, לפטרול בדרך עפר היקפית סביב היישוב, כשני ק"מ מצפון ליישוב, במסגרת עבודתם באבטחת היישוב. סמוך לשעה 11.30 שני מחבלים חמושים ברובי קלצ'ניקוב שארבו להם, פתחו לעברם באש ורצחו אותם. לאחר הירי ניגשו המחבלים אל הג'יפ, השליכו ממנו את גופות הנרצחים וביצעו וידוא הריגה מטווח קרוב. הם לקחו מהג'יפ את כלי הנשק היחיד בו, שהיה בידי ליבמן.<ref></ref>

== לאחר הפיגוע ==
אחד ממבצעי הפיגוע היה ח'וילד רמצ'אן מהכפר תל. הוא נידון לשני מאסרי עולם, שוחרר בעסקת שליט לרצועת עזה, ונהרג בתקיפה ישראלית בקרב רפיח ב-2024.<ref></ref>

על שמו של שלמה ליבמן נקרא אחיינו אליקים שלמה ליבמן, שנרצח בטבח בפסטיבל הנובה במסגרת מתקפת הפתע על ישראל ב-7 באוקטובר 2023.<ref></ref>

== קישורים חיצוניים ==
* 

== הערות שוליים ==

קטגוריה:פיגועי ירי
קטגוריה:טרור פלסטיני
קטגוריה:1998 בישראל
קטגוריה:יצהר
היינץ היידריך

היינץ זיגפריד היידריך (29 בספטמבר 1905 – 19 בנובמבר 1944) היה אחיו של פושע המלחמה הנאצי ריינהרד היידריך. לאחר מות אחיו בהתנקשות ביוני 1942, התוודע למעשים האיומים להם היה אחראי והתנער ממנו. בעקבות גילויים אלה סייע ליהודים במהלך השואה. <ref>Lehrer, Steven Wannsee House and the Holocaust. McFarland. Jefferson, North Carolina 2000 pp 53-87 </ref>

== ראשית חייו ==
היידריך נולד בהַאלֶה על נהר זאלֶה למלחין ריצ'רד ברונו היידריך, פרוטסטנטי, ולאשתו אליזבת אנה מריה עמליה קרנץ, קתולית. אביה היה מנהל הקונסרבטוריון המלכותי של דרזדן.<ref></ref>

משפחתו של היידריך החזיקה במעמד חברתי גבוה ובאמצעים כספיים ניכרים. אביהם, ריצ'רד ברונו היידריך, היה זמר אופרה, מייסד קונסרבטוריון למוזיקה בהאלה וחינך את שלושת ילדיו לפטריוטיות גרמנית.<ref></ref>

== קריירה באֶס אֶס ==
היידריך היה אובר-שטורמפיהרר (סגן) באס אס, עיתונאי ומוציא לאור של עיתון החיילים, "Die Panzerfaust". בתחילה היה מעריץ נלהב של אדולף היטלר. אך תפנית חדה בתפיסת עולמו חלה לאחר ההלוויה הממלכתית של של אחיו ריינהרד בברלין ביוני 1942, אז קיבל היינץ חבילה גדולה שהכילה את תיקי אחיו, ששוחררה מלוקר שלו במטה הגסטפו.<ref></ref> היינץ הסתגר בחדרו עם המסמכים. למחרת בבוקר הבחינה אשתו שבעלה ישב כל הלילה ועיין בשקידה במסמכים, כמו כן שרף חלק מהם.

היידריך, שהיה בחופשה מהצבא לא הצליח לנהל שיחה עם אשתו ולדבריה והיה שרוי בהלם מוחלט ומצב נפשי קשה. המסמכים בחבילה היו ככל הנראה תיקים אישיים של ריינהרד היידריך, מהם הבין היינץ לראשונה את סדרי הגודל של ההשמדה השיטתית של היהודים, הפתרון הסופי.<ref></ref><ref></ref> לאחר מכן, היינץ גמר אומר בליבו לסייע ליהודים להימלט מצפורני הנאצים על ידי זיוף תעודות זהות והדפסתם בבתי הדפוס של "Die Panzerfaust".<ref></ref><ref></ref>

== התאבדותו ==
כאשר בנובמבר 1944 ועדה כלכלית בראשות פרקליט מדינה חקרה את מערכת ה-"Die Panzerfaust", היינץ חשש שנחשף וירה בעצמו כדי להגן על משפחתו מפני הגסטפו שייתכן מחשש שישלמו גם הם על חלקו בסיוע ליהודים.<ref></ref> בפועל, עורך הדין לא ידע דבר על הזיופים, ורק ניסה לברר את הסיבה למחסור באספקת נייר.<ref name="Mario">Dederichs, Mario R. (2006). Heydrich: the face of evil. Translated by Geoffrey Brooks. Greenhill Books, p. 166. </ref> אולם לדברי אחיינו היידר, היידריך התאבד בגלל תיק צבאי תלוי ועומד נגדו בגין גניבה ושחיתות.<ref></ref>

== משפחתו ==
להיינץ היידריך היו חמישה ילדים. בנו הבכור פיטר, (1931–2000), היה זמר קברט גרמני ידוע, וכתב ספר על ילדותו, אביו ודודו. בספר מתאר פיטר כיצד, כנער, הוא נהנה מהתהילה של היותו אחיינו של ריינהרד היידריך. בתקופת הילדות הוא חשב על דודו כספורטאי מצליח ומוזיקאי רגיש. בפראג, הבחין שדודו הפך ל"גדול". פיטר הפיק תועלת רבה מהיותו אחיינו של היידריך. גם לאחר המלחמה עדיין חש גאווה מסוימת ביחסים המשפחתיים, אם כי לא כל כך בגלוי. אבל לבסוף נאלץ להודות שריינהרד היידריך היה אדם רשע ומתועב, שהיה מהמעורבים הבולטים בשואת יהודי אירופה ובפשעים אחרים. פיטר נפטר ב-22 בנובמבר 2000, לאחר מחלה ממושכת.<ref>Peter Thomas Heydrich, et al. Ich war der Kronprinz von Heydrich: eine Kindheit im Schatten des Henkers von Prag. Kreuz Verlag, Stuttgart, 2006</ref>

== ראו גם ==
* אלברט גרינג, אחיו הצעיר האנטי-נאצי של הרמן גרינג

==הערות שוליים==

קטגוריה:מצילים בשואה
קטגוריה:מתאבדים: אנשי צבא גרמנים
קטגוריה:ילידי 1905
קטגוריה:נפטרים ב-1944
ז'אן-פייר בלנשאר

ז'אן פייר בלנשאר (בצרפתית: Jean-Pierre Blanchard; 4 ביולי 1753 - 7 במרץ 1809) נודע בעיקר כאחד החלוצים הראשונים בתחום התעופה, אשר התמחה בבניית כדורים פורחים ומצנחים ובניסיונות התעופה שביצע עמם, שכללו את הטיסה המתועדת הראשונה מעל תעלת למאנש.

== שנותיו המוקדמות ==
בלנשאר נולד בכפר לס אנדליס שבצרפת. כבר מילדותו גילה בלנשאר משיכה לתעלולים והמצאות שונות כאשר בתור נער בנה מעין מלכודת עכברים עם אקדח, גרסה לוולוסיפד (מעין אופניים מוקדמים), ובהמשך אף בנה מערכת שאיבה הידראולית שהזרימה מים לגובה של 122 מטר לטירת שאטו גיילרד שחלשה על הכפר.

במהלך שנות ה־70 ערך ניסיונות לפתח כלי תעופה שונים אותם תכנן להניע באמצעות משוטים שיחתרו באוויר ומערכת היגוי, ניסיונות שלא עלו בהצלחה.

== ניסיונות תעופה ראשוניים ==
בלנשאר נודע בעיקר בזכות ניסיונות התעופה החלוציים שלו בכדורים פורחים. בעקבות צפייה בהדגמת פעולתו של כדור פורח ממולא אויר חם על ידי האחים מונגולפייה, שהתבצעה באנונה שבצרפת ב-1783.

ב-2 במרץ 1784, בפריס, ערך בלנשאר את ניסיון התעופה הראשון שלו בכדור פורח שבנה בעצמו.
== חציית תעלת למאנש והמשך פעילותו ==
ב-7 בינואר 1785 ביצע בלנשאר יחד עם ד"ר ג'והן ג'פריז, רופא אמריקני, את הטיסה המתועדת הראשונה בהיסטוריה מעל תעלת למאנש בכדור פורח ממולא מימן. השניים המריאו מדובר שבאנגליה וטסו מעל התעלה האנגלית במשך כשעתיים וחצי, כשהם נוחתים לבסוף ביער פלמור סמוך לקאלה הצרפתית. במהלך הטיסה נאלצו השניים להשליך את כל המטען, למעט חבילת דואר, שהפכה בכך לדואר האווירי הבינלאומי הראשון שהועבר בהצלחה.

באותה שנה הדגים בלנשאר את השימוש המוצלח הראשון במצנח, כאשר הצניח מתוך הסל של הכדור הפורח כלב קטן שנחת בהצלחה על הקרקע.

בהמשך ביצע בעצמו ניסיונות צניחה מוצלחים, אם כי באחד המקרים נאלץ לבצע צניחת חירום מתוך כדור פורח בשל התלקחות המימן שבתוכו. כמו כן ניסה ללא הצלחה להשתמש במפרשים על גבי הכדור הפורח על מנת לשפר את הניווט ולתת להם כוח דחף ומהירות אופקית.

ב-9 בינואר 1793 ביצע בלנשאר את הטיסה הראשונה בכדור פורח בצפון אמריקה. באותו יום המריא מחצר בית הסוהר ע"ש ג'ורג' וושינגטון בפילדלפיה ונחת בניו ג'רזי. טיסה זו נצפתה על ידי הנשיא ג'ורג' וושינגטון שהתרשם עמוקות.

לאחר מכן חזר בלנשאר לאירופה וערך הדגמות נוספות של טיסה בכדורים פורחים בעזרת אשתו, מרי, שלמדה אף היא להטיס כדור פורח. ההדגמות התבצעו בגרמניה, בלגיה, פולין והולנד.

=== חיים אישיים ומותו ===
בלנשאר התחתן עם מארי מדלן-סופי ארמנט (הידועה יותר בשם סופי בלנשאר) בשנת 1804.

ב-20 בפברואר 1808 בזמן טיסה מעל האג, חטף בלנשאר התקף לב ונפל מהכדור מגובה של למעלה מ-15 מטר. הוא נפצע קשה ולא הצליח להתאושש מהנפילה. ב-7 במרץ 1809, כשנה לאחר התאונה, מת מפצעיו.

אלמנתו, סופי בלנשאר, המשיכה לפרנס את עצמה בהמראות מכדורים פורחים עד שנהרגה גם היא בתאונת תעופה ב-1819.

==קישורים חיצוניים==
* [https://www.blimpinfo.com/history-2/this-mo-in-hist/this-mo-in-hist-jan/jp-blanchard/ ז'אן-פייר בלנשאר], The Lighter-Than-Air Society
*

קטגוריה:טייסים צרפתים
קטגוריה:חלוצי התעופה
קטגוריה:הרוגי תאונות
חוק לימוד עזרה ראשונה והחזקת מכשירי החייאה וערכות עזרה ראשונה בבתי ספר

חוק לימוד עזרה ראשונה והחזקת מכשירי החייאה וערכות עזרה ראשונה בבתי ספר, התשס״א–2001 אושר בשנת 2001, ומטרתו מוצגת בסעיף 1 שלו: "חוק זה נועד לקבוע חובת החזקת מכשירי החייאה וערכות עזרה ראשונה בבתי ספר ולהקנות לעובדי חינוך ולתלמידים מיומנויות יסוד בעזרה ראשונה, ובכך לתרום להצלת חיים ולהגביר את המודעות לערך של קדושת החיים".

==היסטוריה חקיקתית==

הצעת החוק הוגשה על ידי קבוצה של חברי כנסת. דברי ההסבר להצעת החוק הציגו את מטרתה:

חוק לימוד עזרה ראשונה בבתי ספר, התשס"א-2001, אושר בכנסת ב-25 ביולי 2001, ונקבע בו שתחילתו בתום שישה חודשים מיום פרסומו, כלומר ב-7 בפברואר 2002.

הנוסח שאושר עסק רק בעזרה ראשונה. בשנת 2008 אושר חוק הצבת מכשירי החייאה במקומות ציבוריים, המחייב הצבת דפיברילטור חיצוני אוטומטי במקומות ציבוריים, אך מטעמי תקציב לא נכללו בתי ספר ברשימת המקומות הציבוריים המופיעה בו. לאחר פנייתה של לימור הירשבנד, שהקימה את עמותת "הלב של בר" לאחר שבתה בת ה-15 נפטרה מדום לב בבית הספר, הציעו חברי הכנסת יעקב מרגי ואחמד טיבי להחיל חובה זו גם בבתי ספר, והדבר נעשה בתיקון לחוק לימוד עזרה ראשונה בבתי ספר, ששמו שונה לשם הנוכחי, חוק לימוד עזרה ראשונה והחזקת מכשירי החייאה וערכות עזרה ראשונה בבתי ספר, התשס"א–2001.

==הוראות החוק==
לעובדי חינוך ולתלמידים יוקנה ידע עיוני ומעשי בעזרה ראשונה על פי תוכנית שיכין שר החינוך, בהתייעצות עם שר הבריאות.

בבית ספר שבו לומדים יותר מ־500 תלמידים יש להציב דפיברילטור חיצוני אוטומטי אחד לפחות במקום מרכזי ונגיש.

בבית ספר יש להציב ערכת עזרה ראשונה אחת לפחות.

החוק קובע שהוא יוחל בהדרגה החל בשנת הלימודים ה'תשס"ב, על בתי ספר על פי קביעת שר החינוך, ובלבד שהחלתו תושלם לא יאוחר מתחילת שנת הלימודים ה'תשס"ה.

פרטי מימוש החוק נקבעו ב.

==יישום החוק==
בהתאם להוראות החוק פורסם חוזר מנכ"ל של מנכ"ל משרד החינוך, הקובע שלתלמידי כיתה י' יינתנו 10 שעות הדרכה בעזרה ראשונה. ההדרכה ניתנת על ידי ספקים שנבחרים במכרז. בשנת 2003 נתן מגן דוד אדום הדרכה כזו ל-16 אלף תלמידים.

==קישורים חיצוניים==
* 
* 
* 

==הערות שוליים==

קטגוריה:הכנסת החמש עשרה: חקיקה
קטגוריה:ישראל: חקיקת בריאות ורפואה
קטגוריה:ישראל: חוקי חינוך
ראסווט

מודול "ראסווט" לאחר חיבור לתחנת החלל
ראסווט (ברוסית:Рассвет , שחר) - מודול של תחנת החלל הבין-לאומית שנבנה ברוסיה. הוא נבנה על ידי תאגיד הטילים והחלל אנרגיה בהזמנת רוסקוסמוס. מודול שוגר לחלל בשנת 2010 בעזרת מעבורת חלל. הוא חובר למודול "זאריה" של תחנת החלל הבין-לאומית .

==תיאור המודול==
תיאור מערכות המודול
מודול נבנה על ידי תאגיד הטילים והחלל אנרגיה בהתאם למפרט של רוסקוסמוס. הוא מיועד לעגינה של חלליות מדגם פרוגרס או סויוז. כמו כן מודול כולל מנעול אוויר ליציאה מתחנת החלל לפעילות חוץ רכבית. מודול נבנה מפלדה ואלומיניום. אורכו 6.0 מ' וקוטר עד 2.2 מ'. הנפח הפנימי הוא כ-17.4 מ"ק. בבנייתו נלקחו בחשבון לקחים מבנייה וניצול של מודול "פירס".

השם המקורי של המודול היה MIM-1 (מודול מחקר קטן, Малый исследовательский модуль). הוא קיבל את שמו הנוכחי בשנת 2010 זמן קצר לפני שיגורו.

בהתאם לחוזה שהיה קיים בין רוסקוסמוס לבין נאס"א לרוסים הייתה אפשרות לשגר מטען לתחנת החלל בעזרת מעבורת חלל. בשנת 2010 תקופת שירות של מעבורות חלל הייתה קרובה לסיום ולכן הוסכם לנצל משימה STS-132 למטרה זו.

לאחר סיום בניית המודול הוא הועבר לארצות הברית והוצב בתא המטען של המעבורת.

ב-18 במאי 2010 הוא חובר למודול "זאריה". צוות משלחת מס' 23 החל בקליטת המודול ושילובו במערכות תחנת החלל.

ב-29 ביוני 2010 חללית סויוז TMA-19 שהייתה מחוברת למודול "זבזדה" התנתקה ממנו וחוברה בהצלחה למודול החדש. מאז מודול מנוצל לחיבור חלליות מאוישות רבות.

במודול הותקנה מערכת מתקדמת לטיפול במים.

ביחד עם המודול שוגרה יחידה ליציאת צוות לחלל לפעילות חוץ רכבית. בשנת 2023 היא הועברה למודול "נאוקה. באותה תקופה הועבר למודול "נאוקה" מחליף חום.

על המודול מותקנת יחידה רזרבית של זרוע רובוטי ERA שנבנה בסוכנות החלל האירופית.

אחריות על פעילות המודול הייתה עד לשנת 2021. היא הוארכה עד לשנת 2024.

==קישורים חיצוניים==

* [https://www.nasa.gov/international-space-station/rassvet-mini-research-module/ תיאור המודול באתר נאס"א]
* [https://www.russianspaceweb.com/iss_mim1.html תיאור המודול]
* [https://www.gctc.ru/main.php?id=332 תיאור המודול] 

קטגוריה:רכיבי תחנת החלל הבין-לאומית
Train of Consequences

"Train of Consequences" הוא שיר של להקת ההבי מטאל האמריקאית מגאדת'. השיר יצא לאור כסינגל הראשון מתוך אלבום האולפן השישי של הלהקה, Youthanasia, בנובמבר 1994. השיר נכלל מאוחר יותר באלבומי האוסף של מגאדת' Capitol Punishment: The Megadeth Years, Greatest Hits: Back to the Start, Warchest ו-Anthology: Set the World Afire.

== שחרור וקבלה ==
הסינגל המסחרי יצא רק בבריטניה, אוסטרליה, הולנד ויפן, אולם השיר יצא כסינגל שיווקי להשמעות מורחבות ולרדיו בארצות הברית.<ref></ref> בביקורת על האלבום, Allmusic אמר כי "למרבה הצער, הם זנחו כמה מהאלמנטים הניסיוניים והמתקדמים יותר במוזיקה שלהם, אבל אלה כמעט ולא מתפספסים בריפים של ג'קהאמר של שירים כמו "Train of Consequences".<ref></ref> על פי אתר WeLoveMetal.com, השיר הוא שיר בהשראת הימורים המספר על ההשפעות השליליות של ההימורים על האדם והחברה.<ref></ref> בביקורת על האלבום על ידי בילבורד, עם השיר "Train of Consequences", מגאדת' סיפקה "סימן מסחרי אגרסיבי של רייג' 'נ' רול לאפקט חזק".<ref></ref>

== קליפ ==
הקליפ לשיר "Train of Consequences" היה הקליפ ה-26 המושמע ביותר ב-MTV על פי גיליון מ-24 בדצמבר 1994 של מגזין בילבורד.<ref></ref>

==קישורים חיצוניים==

==הערות שוליים==

קטגוריה:שירי 1994
קטגוריה:סינגלים מ-1994
קטגוריה:שירי מגאדת'
קטגוריה:שירים באנגלית
קטגוריה:שירים על מוות
קטגוריה:סינגלים בהוצאת קפיטול רקורדס
אורלנדו פרייד

אורלנדו פרייד (באנגלית: Orlando Pride) הוא מועדון כדורגל נשים מאורלנדו, פלורידה, ארצות הברית. 

הקבוצה הצטרפה לליגת כדורגל הנשים הלאומית בעונת 2016, והפכה לקבוצה העשירית שצורפה לליגה. היא משחקת את משחקי הבית שלה באצטדיון אקספלוריה שבמרכז אורלנדו.

==היסטוריה==
אורלנדו פרייד נכנסה לליגת כדורגל הנשים הלאומית (NWSL) ב-2016, תחת הזיכיון של אורלנדו סיטי. בהנהגת מאמן נבחרת ארצות הברית לשעבר טום סרמני, הקבוצה נכנסה בתנופה לליגה, ורכשה שחקניות בולטות כמו אלכס מורגן וקיילין קייל. למרות עונת ראשונה מאתגרת בה סיימה הקבוצה במקום התשיעי, הסגל של אורלנדו המשיך להתחזק, בדגש על צירופה של הכוכבת הברזילאית מרטה ויירה דה סילבה בשנת 2017. באותה עונה, הקבוצה העפילה לפלייאוף הראשון בהיסטוריה שלה, לאחר סיימה את העונה הסדירה במקום השלישי. עם זאת, לאחר שעונת 2018 הייתה מאכזבת, דרכיהם של סרמני ואורלנדו נפרדו.

בשנת 2019, מארק סקינר נכנס לתפקיד המאמן הראשי, והוביל עידן חדש באורלנדו. הקבוצה המשיכה להתקדם גם על המגרש וגם מחוצה לו, כשהשיא הוא תוכניות למתקן אימונים ייעודי בפארק סילבן לייק, שעתיד להפוך למתקן האימונים הראשון אי פעם בשימוש בלעדי על ידי קבוצת נשים ב-NWSL. ב-2021 נמכר הזיכיון, ובתוכו אורלנדו פרייד, לזיגי ומארק ווילף, הבעלים של מינסוטה ויקינגס מה-NFL. שווי העסקה הכולל של נאמד ב-400–450 מיליון דולר.

==קישורים חיצוניים==
* 

קטגוריה:קבוצות כדורגל נשים אמריקאיות
קטגוריה:אורלנדו: מועדוני ספורט
קטגוריה:קבוצות כדורגל שהוקמו ב-2015
לוס אנג'לס סול

לוס אנג'לס סול (באנגלית: Los Angeles Sol) היה מועדון כדורגל נשים מקרסון, קליפורניה, ארצות הברית.

הקבוצה נוסדה ב-2007 והצטרפה לליגת ה-WPS בעונתה הראשונה ב-2009. לאחר עונה אחת בלבד, הפסיקה לוס אנג'לס סול את פעילותה והקבוצה פורקה. את משחקי הבית שלה היא שיחקה בהום דיפו סנטר שבקרסון.

==היסטוריה==
כשהוחלט על הקמת ליגת כדורגל מקצוענית לנשים, נחשבה לוס אנג'לס סול לאחד הזכייניות הבולטות. הקבוצה, שהוקמה ב-2007, התהדרה בשחקניות בינלאומיות מוכשרות כמו איה מיאמה ומרטה ואמריקאיות בולטות כמו אלי ואגנר ושאנון בוקס. בעונת הפתיחה שלה ב-2009 היא הציגה דומיננטיות מוחלטת, שכללה רצף של 11 משחקים ללא הפסד, 41 נקודות, הפרש שערים בולט וסיום במקום הראשון בליגה בתום העונה הסדירה. למרות הקמפיין המרשים שלה בעונה הרגילה, הקבוצה הפסידה 0–1 בגמר הפלייאוף לסקיי בלו משער של הת'ר או'ריילי.

בעקבות האכזבה מאובדן האליפות, קבוצת הבעלות החליטה לוותר על המניות שלה ולהחזיר אותן ל-WPS. למרות המאמצים להבטיח בעלות חדשה, הליגה נכשלה במשימה - מה שהוביל בסופו של דבר לפירוק הקבוצה בינואר 2010. כל שחקניות הקבוצה שוחררו, וההזכויות עליהן הועמדו לבחירה בדראפט מיוחד שנערך חודש אחר כך.

==קישורים חיצוניים==
* 

==הערות שוליים==

קטגוריה:קבוצות כדורגל נשים אמריקאיות
סול
קטגוריה:קבוצות כדורגל שהוקמו ב-2007
קטגוריה:קבוצות כדורגל שהתפרקו
ביאנקה שטיחטר

ביאנקה שטיחטר (בהולנדית: Bianca Stigter), ליידי מקווין היא במאית קולנוע הולנדית מאמסטרדם. היא ביימה את הסרט "שלוש דקות: הארכה" (Three Minutes: A Lengthening).<ref name="A.frame"></ref>

היא נשואה לבמאי סטיב מקווין והייתה מפיקה שותפה בסרטיו "אלמנות" ו-12 שנים של עבדות. <ref></ref>

== סרטים ==
סרטה של שטיחטר Three Minutes: A Lengthening מנתח סרט ביתי קצר שצולם בנאשיילסק שבפולין ב-1938. הצילומים משמעותיים מכיוון ש-3,000 מתוך 7,000 תושביה של העיירה נסיילסק היו יהודים ורק כ-100 מאותם תושבים שרדו את השואה. עריכת הצילומים של שטיחטר פועלת להארכת זמן המסך שלו מ-3 דקות ל-69 דקות, תוך שהיא מעלה שאלות על הדמויות וגורלן. הסרט מסופר על ידי הלנה בונהם קרטר. <ref></ref> הסרט נכתב בשיתוף גלן קורץ, שלדבריו "אלה כנראה התמונות היחידות של הקהילה הזו לפני שהושמדה, וכמעט בוודאות התמונות היחידות הקיימות של רבים מהאנשים, במיוחד הילדים המופיעים בה. הרגשתי את תחושת האחריות האדירה הזו לזכרם". <ref></ref> הסרט זכה בפרס יד ושם למצוינות קולנועית בסרט תיעודי על השואה<ref></ref>

שטיחטר היא הכותבת של הסרט התיעודי "עיר כבושה" משנת 2023, המתמקד בכיבוש הנאצי של אמסטרדם מ-1940 עד 1945. הסרט מבוסס על ספר ההיסטוריה המאויר שלה, אטלס של עיר כבושה, אמסטרדם 1940-1945 . <ref></ref>

==קישורים חיצוניים==

== הערות שוליים ==

קטגוריה:במאיות קולנוע הולנדיות
קטגוריה:אמסטרדם: אישים
אדוארד ארנהולד

אדוארד ארנהולד (בגרמנית: Eduard Arnhold; 10 ביוני 1849 - 10 באוגוסט 1925) היה איל הון, תורם ונדבן לתחום האמנות ואספן אמנות יהודי גרמני.

==ביוגרפיה==
נולד בדסאו שבגרמניה, אחד משמונה ילדיהם של הרופא אדולף ארנהולד (1808–1876) ומתילדה לבית כהן (1826–1905).

ארנהולד עלה לגדולה בעסקי סחר הפחם והצליח לרכז חלק ניכר מסחר הפחם בברלין. הוא כיהן גם בתפקידי ניהול בכירים כמו יו"ר דירקטוריון הרכבת התחתית של ברלין ודרזדנר בנק . בשל הישגיו הכלכליים, מינה אותו הקיסר וילהלם השני ב-1913 כחבר הבית העליון , של הלנדטאג הפרוסי . יחד עם הבנקאי ואספן האמנות ג'יימס זימון והבנקאי לאופולד קופל, אף הם יהודים-גרמנים, היה מהתומכים המייסדים של "אגודת הקייזר וילהלם" למדע.

ארנהולד היה אספן אמנות נלהב וביתו ברחוב רגנטנשטראסה 19 בברלין הכיל גלריה פרטית. בין האמנים שאת יצירותיהם אסף היו מקס ליברמן, ארנולד בקלין, אדולף פון מנצל, הפסל הפרוסי לואיס טואיון ואמני אימפרסיוניזם צרפתיים. הוא התיידד עם אמנים רבים. ארנהולד רכש גם את וילה בלאג'ו בפייזולה שבה שהה בעבר ארנולד בקלין, למטרות קיט.

מלבד אוסף האמנות הפרטי שלו, היה ארנהולד נדבן ותורם נכבד לאמנות. הוא תרם סכומי כסף להשגת יצירות מרכזיות לגלריות הלאומיות בברלין ובמינכן. ב-1913 הוא תרם את וילה מאסימו ברומא כדי להקים בה מוסד תרבות. עד היום וילה מאסימו משמשת כמרכז לאמנים גרמנים זוכי מלגה. ארנהולד תרם גם לעמותות סיוע וארגונים חברתיים שונים. כמו כן תמך במוסדות יהודיים: בית החולים היהודי בברלין, אגודת הסיוע של יהודי גרמניה והקהילה היהודית בברלין.

ארנהולד נפטר בגיל 76 בנויהאוז אם שלירזה , כפר קטן על שפת אגם שלירזה באלפים הבוואריים. הוא הובא לקבורה בברלין וקברו הוכרז 'קבר כבוד של העיר ברלין' .

==קישורים חיצוניים==

<div class="mw-content-ltr">
* Peter von Becker, [https://www.tagesspiegel.de/kultur/eduard-arnhold-der-magnat-als-mazen-3649636.html Berliner Kunstförderer: Eduard Arnhold: Der Magnat als Mäzen], Der Tagesspiegel , 08.08.2015
* Julia Hitz, [https://www.dw.com/de/johanna-eduard-arnhold-platz-berlin-jüdische-sammler/a-60545158 Gedenkort für jüdisches Sammlerpaar in Berlin], DW, 26.01.2022
</div>

קטגוריה:אנשי עסקים יהודים גרמנים
קטגוריה:נדבנים יהודים גרמנים
קטגוריה:אספני אמנות יהודים
קטגוריה:אספני אמנות גרמנים
קטגוריה:חברי הבית העליון של הלנדטאג של פרוסיה
אליפות העולם בהוקי קרח 2026

אליפות העולם בהוקי קרח 2026 היא טורניר אליפות העולם בהוקי קרח שיתקיים בציריך ובפריבור שבשווייץ בחסות פדרציית ההוקי קרח הבינלאומית, ותהייה האליפות ה-90 במספר. הטורניר יתחיל ב-15 במאי ויסתיים במשחק הגמר ב-31 במאי 2026.

זו תהייה הפעם ה-11 ששווייץ תארח את אליפות העולם. אירוח האליפות הוענק לשווייץ לאחר שאליפות העולם 2020, אותה הייתה אמורה לארח, בוטלה עקב מגפת הקורונה.

==אולמות==
{| class="wikitable" style="text-align: center; margin-bottom: 10px;"
|ציריך
|פריבור
|-
| סוויס לייף ארנהקיבולת: 12,000
| BCF ארנהקיבולת: 9,075
|-
| 200x200 פיקסלים
| 200x200 פיקסלים
|}

==קישורים חיצוניים==
* 

קטגוריה:אליפות עולם בהוקי קרח
קטגוריה:2026 בספורט
קטגוריה:תחרויות ספורט בשווייץ
קטגוריה:ציריך: תחרויות ספורט
ארמופולי

ארמופולי (ביוונית: Ερμούπολη, נקראה גם ארמופוליס או הרמופוליס), היא בירתו של האי סירוס שביוון. מאז הרפורמה בשלטון המקומי ב-2011, היא חלק מהרשות המשותפת סירוס-ארמופולי, בה היא מהווה מקום מושב העירייה. היא משמשת גם כבירה המנהלתית של דרום הים האגאי. שטח העיר כ-11 קמ"ר ואוכלוסייתה (נכון ל-2021) כ-13,400 נפש.

== היסטוריה ==
ארמופולי נוסדה במהלך מלחמת העצמאות היוונית בשנות ה-20 של המאה ה-19, כהרחבה לעיירה קיימת אנו סירוס, על ידי פליטי מלחמה מאיי יוון אחרים. עד מהרה הפכה למרכז המסחרי והתעשייתי המוביל של יוון כולה, כמו גם לנמל הראשי שלה.

במהלך שנות ה-30 של המאה ה-19 הפכה ארמופולי לעיר בירה, עם סניפי דואר ובנק, מוזיאון, ספרייה, בית משפט השלום, בית ספר ציבורי, מרפאה ועוד. עד שנות ה-60 של המאה ה-19 הוקמו בעיר מבני ציבור בסגנון נאו-קלאסי שתוכננו על ידי אדריכלים מגרמניה ומאיטליה ובהם בית העירייה, תיאטרון אפולו, הספרייה המרכזית ובית החולים. במקביל התפתח נמלה של העיר והפך לנמל שוקק הכולל גם מרכז מסחרי ותעשייתי מודרני. ב-1856 נוסדה בעיר חברת ספינות הקיטור היוונית (.Hellenic Steamship Co). ב-1861 נוסדה בעיר חברת נאוריו (Νεώριο Σύρου), לתיקון וייצור ספינות (ובהמשך גם ייצרה מכוניות), אחת מחברות התעשייה הוותיקות ביותר ביוון. ארמופלי לא הצליחה לעמוד בתחרות מול נמלי היבשה הגדולים שהחלו להתפתח במהירות בפטרס ובפרט בפיראוס ולקראת מפנה המאה העשרים עברה האטה כלכלית, ושגשוגה היחסי נקטע עקב מלחמות המאה ה-20. בעשורים הבאים העיר דעכה, ונשארה המרכז המנהלי של האיים הקיקלאדיים. בסוף המאה ה-20 ותחילת המאה ה-21 השתפרה כלכלת העיר, והיא מתבססת על מגזרי השירותים, התעשייה, החינוך והתיירות.

== קישורים חיצוניים ==
* 

* [https://www.syros-ermoupolis.gr/ אתר האינטרנט] של העיר

==הערות שוליים==

קטגוריה:האיים הקיקלאדיים
קטגוריה:יוון: ערים
ראיתי עולם

"ראיתי עולם" הוא שיר של הזמרים הישראלים עומר אדם ושרק, שיצא לאור כסינגל ב-26 במאי 2024.

== רקע ==
לאחר שהוציא את מיני-אלבומו, "חמישה לילות", ואת הסינגל "צמוד צמוד", "ראיתי עולם" דלף ברשתות החברתיות, וזכה לוויראליות בפלטפורמת טיקטוק. ב-26 במאי 2024, בעקבות הלחץ מצד המעריצים להוציא את השיר באופן רשמי, הוציאו אדם ושרק, שגם ביצעו יחד את "צמוד צמוד", את "ראיתי עולם". בתחילה, הווידאו קליפ של השיר צולם בתחילת אוקטובר אך צאתו נדחתה עקב מלחמת חרבות ברזל.<ref></ref>

==קבלה ביקורתית==
דור מאיר מועלם ממאקו ביקר את השיר באופן מעורב, בהתייחסות להחלטה של אדם לשלב ראפ בשיר, בטענה ש"יש מצב שזה ההימור הכי גדול בקריירה שלו עד כה" וכי "בקלות זה יכול גם להפוך להיות מביך", אך עם זאת, שיבח את ניסיונו של אדם לחדש את סגנונו באמצעות שילוב סגנון ההיפ הופ וציין כי הסגנון משתלב בשיר בצורה אותנטית.

== הצלחה מסחרית ==
ביום הראשון לצאתו, נכנס השיר ישירות למקום החמישי במצעד היומי הישראלי של ספוטיפיי, עם למעלה מ-48 אלף השמעות.<ref></ref> במצעד השבועי של הפלטפורמה, נכנס למקום החמישי, עם 295 אלף השמעות, כאשר לאדם שלושה שירים בחמישייה, ושניים מתוכם עם שרק.<ref></ref>

במצעד היטליסט של מאקו, נכנס השיר ישירות למקום השני והגיע בשיאו למקום הראשון. זה השיר השלישי של אדם שהגיע ברציפות למקום הראשון, לאחר "רק שלך" ו"צמוד צמוד". שרק הוא האמן השני שהחליף את עצמו במצעד לאחר אדם.

==מיקומי שיא==

== קישורים חיצוניים ==

== הערות שוליים ==

קטגוריה:שירי 2024
קטגוריה:סינגלים מ-2024
קטגוריה:שירי עומר אדם
קטגוריה:שירי שרק
קטגוריה:שירים בעברית
קטגוריה:שירים שנכתבו על ידי אבי אוחיון
קטגוריה:שירים שנכתבו על ידי עומר אדם
קטגוריה:שירים שנכתבו על ידי שרק
קטגוריה:שירים שהולחנו על ידי אבי אוחיון
קטגוריה:סינגלים שהגיעו למקום הראשון בהיטליסט
רחל מסרר

רחל מֶסֶרֶר (ברוסית: Рахиль Михайловна Мессерер-Плисецкая 4 במרץ 1902 - 20 במרץ 1993), שנודעה גם בשם הבמה "רה מסרר", הייתה שחקנית רוסיה בסרט אילם ובתיאטרון.

== ביוגרפיה ==
=== משפחה ===
רחל מסרר נולדה בווילנה למשפחה יהודית-ליטאית. אביה, מיכאיל מסרר, היה רופא שיניים בווילנה ושם אמה היה סימה שאבד. היא הייתה אחת מעשרה ילדים, שכל אחד מהם נקרא בשם תנ"כי: פנינה, עזריה, מתניה, רחל, אסף, אלישבע, שולמית, עמנואל, אבינדב ואראלה. רחל, אחיה עזרי אזרין (שחקן), אחותה שולמית מסרר (בלרינה) ואחיה אסף מסרר (רקדן בלט וכוריאוגרף, התפרסמו איש-איש בתחומו והחלו שושלת של רקדני בלט ומנהלי בלט בולטים.

מסרר נישאה לדיפלומט רוסי ידוע-שם, מיכאיל פליסצקי (1899–1938) ונולדו להם שלושה ילדים: הבלרינה המפורסמת מאיה פליסצקאיה (1925–2015), מנהל הבלט המוכשר אלכסנדר פליסצקי (1931–1985) והרקדן הסולן עזרי פליסצקי (1937–). נכדתה, אנה פליסצקאיה (1971–) גם היא בלרינה.

== קריירה ==
מסרר סיימה את לימודיה במכון גראסימוב לסינמטוגרפיה בשנת 1925. בשנים הראשונות של המשטר הסובייטי, כיכבה מסרר באולפני בוחקינו וכוכב המזרח. קריירת הראינוע של מסרר הייתה קצרה למדי, משום שמיד לאחר נישואיה הקדישה את זמנה למשפחתה ולבעלה, שייצג את הממשלה הסובייטית בשפיצברגן, כקונסול כללי בברנטסבורג ואחראי על מכרות הפחם. ב-30 באפריל 1937, הואשם במסגרת הטיהורים הגדולים בריגול וב-8 בינואר 1938 הוצא להורג.

בראשית מרץ 1938, נאסרה מסרר. ה-NKVD, סוכני המשטרה החשאית, דרשו ממסרר לאשר, שבעלה היה "מרגל, בוגד, מחבל, פושע ושותף לקשר נגד סטלין." באומץ לב לא מבוטל לאותה תקופה, סירבה ונשפטה ל-8 שנים בכלא. בתה, מאיה עמדה לפני איום בשליחה לבית יתומים, שממנו ניצלה הודות לדודתה, שולמית מסרר, שאימצה אותה. בנה אלכסנדר נלקח אל משפחת אחיה של רחל, אסף מסרר. אירועים אלה היסבו לא מעט צרות לאסף ושולמית. בקיץ 1939, הועברה רחל למחנה עבודה אקמולינסק לנשות בוגדים במולדת.

מסרר שוחררה ב-1941, רק חודשיים לפני פרוץ המלחמה הפטריוטית הגדולה, עם פלישת צבא גרמניה הנאצית לברית המועצות. לאחר שחרורה, לא חידשה עוד את קריירת המשחק שלה. בימים ההם, שום במאי לא היה מסכן את הקריירה שלו בהזמנתה לעבוד עמו. על אף הכל, היא האמינה שבעלה חי וישוב ביום מן הימים. ב-3 במרץ 1956, נודעה לה האמת: במסמכי הטיהור של מיכאיל פליסצקי, נכתב תאריך הוצאתו להורג: 8 בינואר 1938.

== סרט תעודה ==
* ב-2007 נוצר סרט דוקומנטרי "הכוכב מבחוץ" על מסרר. (אסור)

== קישורים חיצוניים ==
<div class="mw-content-ltr">
* [https://www.youtube.com/watch?v=nE8CfKq0sTI Documentary film The Star from outside 2007]
* [https://web.archive.org/web/20101124033419/http://www.shchedrin.de/plisetskaya_index_buecher_e.htm Official site of Maya Plisetskaya-Books
* [https://www.youtube.com/watch?v=nE8CfKq0sTI Documentary film The Star from outside 2007]
* [https://web.archive.org/web/20101124033419/http://www.shchedrin.de/plisetskaya_index_buecher_e.htm Official site of Maya Plisetskaya-Books]
</div>

==הערות שוליים==

קטגוריה:נפטרות ב-1993
קטגוריה:ילידות 1902
קטגוריה:שחקניות רוסיות
קטגוריה:שחקניות יהודיות
קטגוריה:שחקניות ראינוע
קטגוריה:משפחת פליסצקי-מסרר